joelniklaus/EU_Wikipedias huggingface dataset:
Autokeidas

Autokeidas on kylmäasema ja ravintola, jolla on kaksi toimipistettä, Forssassa ja toinen Iissä. Molemmilla Autokeitailla on kahvila-ravintolan ja polttoaineen myynnin lisäksi myös Hesburger ja ruokakauppa, Forssassa myös motelli ja leipomo.

Historiaa

Perustaminen Jokioisille 
Jokioisten sosiaalijohtajana tunnettu Väinö Järvi perusti 1940-luvulla Esso-huoltoaseman Jokioisille. Tuolloin Helsingistä Turkuun päästäkseen tuli kiertää pikkukylien kautta, joten Jokioisilla oli huoltoasemalle erityinen tarve. Kaikki toiminta keskittyi tällöin autoihin, eikä varsinaisesti ihmisille tarjottu nykypäivän tapaan palveluja, kuten ruokailua.

Siirtyminen Forssaan 

1950-luvun lopulla Järvet saivat idean siirtää yrityksen (joka tuolloin vielä tunnettiin nimellä Autokulma) Jokioisilta Forssaan keskelle peltoa, valtateiden 2 ja 10 risteykseen. Monet pitivät siirtoa uskaliaana.

Autokeidas sai nimensä, kun asianajaja Antti Alasentie oli tulossa Turusta kohti Forssaa syksyisenä iltana. Sumun keskeltä alkoi näkyä Autokulman valot. Näky muistutti öisen kulkijan mielestä keidasta autiomaassa. Väinö Järvi ihastui Antin nimiehdotukseen, ja nimi on edelleen käytössä.

Yrityksen toimitusjohtajana toimii nykyisin Väinö Järven pojanpoika Olli Järvi, joka sai maakunnallisen yrittäjäpalkinnon 2005.

Ravintola 
Alun perin 20 ihmiselle tehty baari kolminkertaisti paikkamääränsä 70:een 1970-luvulla, kun Sinikka Järvi otti ravintolan omalle vastuulleen.

Vuonna 1989 Autokeitaalle rakennettiin uudet toimitilat, ja ravintolan paikkamäärä nousi 250:een. Vuonna 2006 tehtiin laajennus, ja asiakaspaikkojen määrä nousi 450:een.

Iin toimipiste 
Joulukuussa 2007 Iihin valmistui Autokeitaan toinen toimipiste uuden kauppakeskuksen yhteyteen. Sen 1 700 neliömetrin tiloihin sijoittuivat noin 400 neliön päivittäistavarakauppa, 350-paikkainen kahvila-ravintola sekä pikaruokapaikka Hesburger.

Yrityksiä ja tunnuslukuja
Autokeidas-yritysryhmä koostuu monista osista. Forssan Autokeitaan liikevaihto vuonna 2013 oli 818 000 euroa ja Autokeidas Forssan 252 000 euroa. Forssan Autokeitaan kahvila-ravintolan liikevaihto oli vajaat 6 miljoonaa euroa ja henkilöstömäärä noin 40. Autokeidas Iin liikevaihto oli noin 3,5 miljoonaa ja henkilöstömäärä noin 20. Yritysryhmään kuuluu myös Forssan Scandic-hotellissa toimiva ravintola Villa, liikevaihto 1,2 milj. € ja henkilöstöä 15.

Lähteet

Aiheesta muualla 
 http://www.autokeidas.fi/

Suomessa toimivat huoltoasemaketjut
Ravintolat Suomessa
Forssan rakennukset ja rakennelmat
Iin rakennukset ja rakennelmat
James S. Cutsinger

James S. Cutsinger (4. toukokuuta 1953 illinois – 19. helmikuuta 2020 Etelä-Carolina) oli yhdysvaltalainen teologi ja uskontotieteilijä sekä perennialismin tutkija. 

Cutsinger opetti uskontotiedettä Etelä-Carolinan osavaltionyliopistossa ja tutki erityisesti itäisen kristillisyyden henkisyyttä ja mystiikkaa, traditionalistista koulukuntaa, perennialismia ja Frithjof Schuonin ajattelua. Uskonnoltaan hän oli ortodoksi. 

1975 Cutsinger valmistui Cornell Collegesta pääaineinaan poliittinen teoria sekä venäjän kieli ja kirjallisuus. Vuonna 1980 hän valmistui tohtoriksi Harvardista pääaineenaan teologia ja uskontotiede. Hän toimitti lukuisia uskonnollista mystiikkaa käsitteleviä kirjoja ja osallistui kansainvälisiin ekumeenisiin konferensseihin, joita hän myös järjesti. Pääasiallinen toimitustyön kohde oli Frithjof Schuonin kirjallinen tuotanto. Ensisijaisesti Cutsinger piti kuitenkin itseään ”opettajana”.

Cutsinger käyttää opetuksessaan sokraattista metodia. Hänen kurssinsa olivat luonteeltaan keskustelua ja väittelyä. Jokainen hänen kurssinsa oli ”laajennettu argumentti”. Yhtäkään hänen teoksistaan ei ole suomennettu. 

Cutsinger kuului American Academy of Religion -järjestöön, International Society for Neoplatonic Studies -seuraan sekä Foundation for Traditional Studies -yhdistykseen, jonka sihteerinä hän toimi. Hän asui vaimonsa kanssa Columbiassa, Etelä-Carolinassa. Cutsingerilla on neljä lasta. Poliittisesti hän kertoi olevansa radikaali traditionalisti.

Lähteet
 World Wisdom: James S. Cutsinger
 Radical Traditionalist
 James S. Cutsinger

Yhdysvaltalaiset teologit
Vuonna 1953 syntyneet
Vuonna 2020 kuolleet
Pesäpallon maailmancup 2006

Viides Pesäpallon maailmancup järjestettiin Saksassa Münchenissä 8.-16.7.2006. Mukana oli 11 joukkuetta neljästä eri maasta.

Alkusarja

Miehet

Naiset

Sekajoukkueet

Loppuottelut

Lopputulokset

Aiheesta muualla 
 2006 maailmancupin viralliset sivut 

Pesäpallon maailmancup
Vuoden 2006 pesäpallo
Illud Divinum Insanus


Illud Divinum Insanus on floridalaisen Morbid Angel -yhtyeen vuonna 2011 julkaistu kahdeksas studioalbumi, ja ensimmäinen julkaisu alkuperäisen basisti-laulaja David Vincentin kanssa 16 vuoteen. Albumi eroaa aikaisemmasta Morbid Angel -tuotannosta suuresti, sillä musiikkityyli on vaihtunut konemaiseen death metalliin. Alkuperäinen rumpali Pete Sandoval ei voinut osallistua albumin nauhoituksiin selkäleikkauksen vuoksi.

Kappaleet

Kokoonpano 
 David Vincent – basso, kosketinsoitin, laulu
 Trey Azagthoth – kitara
 Destructhor – kitara
 Tim Yeung – rummut

Arvostelut 
 Imperiumi.net: 
 Kaaoszine:

Lähteet

Aiheesta muualla 
 
 Illud Divinum Insanus discogs.com -sivustolla

Vuoden 2011 albumit
Morbid Angelin albumit
IBM Sequoia

IBM Sequoia on IBM:n rakennuttama supertietokone. Se avattiin toimintaan kokonaan kesäkuussa 2012 ja se oli tuolloin maailman nopein supertietokone. Sequoia kykenee saavuttamaan 16,32 petaflopsin laskentatehon, mikä huomattavasti enemmän kuin entisellä ennätyksenhaltijalla, K computerilla (10,51 petaflopsia). Sequoiaa käytetään pääasiassa ydinaseiden vaikutusten simulointiin. 

Sequoia käyttää Linux-käyttöjärjestelmää sekä IBM:n Power-arkkitehtuurin suorittimia ja siinä on 1,5 petatavua muistia. Tietokoneessa on 1,5 miljoonaa suoritinta ja se käyttää noin 7 megawattia sähköä.

Lähteet 

Supertietokoneet
Sequoia
2010-luvun tietokoneet
Iloinen Lammas ja Harmaa Susi

Iloinen Lammas ja Harmaasusi tai Iloinen Lammas ja Iso Iso Susi (kiin.喜羊羊与灰太狼) on kiinalainen lasten animaatiosarja, jossa susi (灰太狼）yrittää saada kiinni lampaita syötäväksi vaimolleen. Onneksi lampaiden kaupungista (羊村) löytyy älykäs lammas (喜羊羊), joka saa aina suden epäonnistumaan. Sudelle on sarjan edetessä syntynyt lapsi, joka haluaa opiskella lampaiden koulussa. 

Lampaita on noin kourallinen, mutta vain muutamalle on nimi ja susiakin on monta.

Luettelo ”Lampaiden kaupungin” asukkaista 
Weslie (喜羊羊) Viisas lapsilammas, jolla on aina idea taskussaan susia vastaan.
Tibbie (美羊羊） Iloinen ja kaunis tyttölammas. On myös lapsi.
Slowy (慢羊羊) Viisas vanha mies lammas. Lampaiden koulun opettaja ja myös keksijä, jolla on oma laboratorio. Lampaiden kaupungin johtaja ja muut lampaat kutsuvatkin sitä "Kaupungin johtajaksi"
Sparky (沸羊羊) Nuori afrolammas, joka on rohkea ja voimakas. On mies.
Paddi (懒羊羊) Lyhyt pullea poikalammas. Tykkää syödä herkkuja, kuten karkkeja. Tekee kaikkensa, jotta saisi ruokaa ja hänellä on todella iso ruokavarasto. Lapsellinen ja pissaa sänkyyn.
Jonie (暖羊羊) Pullea tyttölammas. 
Thinny (瘦羊羊) Wesleyn veli. Ei esiinny usein.
Knifer (西域刀羊) Slowyn vanha kaveri. Näyttää intiaanilta. Laiha ja ei esiinny usein.
Softingner (忽悠老羊) Pöytätennismestari. Näyttää myös intiaanilta, mutta pullea.
Smarc (智羊羊) Wesleyn isä. 
Lily (丽羊羊) Wesleyn äiti.

Lastenohjelmat
Animaatiosarjat
2000-vuosikymmenen piirrossarjat
Kiinalainen kulttuuri
Lincolnin muistomerkki

Lincolnin muistomerkki () on Yhdysvaltain 16. presidentin Abraham Lincolnin (1809–1865) muistoksi pystytetty muistomerkki Washington D.C.:ssä. Muistomerkin suunnitteli arkkitehti Henry Bacon, ja se rakennettiin vuosien 1914–1922 aikana. Se sijaitsee National Mall -puiston päässä lähellä Potomac-joen rantaa, vastapäätä Washington-monumenttia.

Rakennuksen pinta-ala on 2539,6 m2 ja se on 30 metriä korkea. Se on tyyliltään uusklassinen ja jäljittelee kreikkalaista temppeliä. Rakennusta ympäröi 36 doorilaista pylvästä, yksi jokaista Lincolnin kuoleman aikaista Yhdysvaltain osavaltiota kohti.

Muistomerkin keskusaulassa on vuonna 1920 valmistunut, jalusta mukaan lukien 9,1 metrin korkuinen Abraham Lincolnin patsas, jonka suunnitteli Daniel Chester French. Rakennuksen sisäseinien maalaukset teki Jules Guérin.

Muistomerkin pohjoisen ja eteläisen huoneen seinille on kaiverrettu kaksi Lincolnin kuuluisaa puhetta, Gettysburgin puhe ja Lincolnin toinen virkaanastujaispuhe. Muistomerkillä on sen valmistumisen jälkeen myös pidetty kuuluisia puheita, kuten Martin Luther Kingin I Have a Dream.

Historia

Muistomerkin suunnittelukomitea perustettiin vuonna 1867 pian Lincolnin kuoleman jälkeen. Alkuperäinen projekti kaatui varojen puutteeseen, mutta vuonna 1910 kongressi hyväksyi rakennussuunnitelman, ja rakennustyöt aloitettiin vuonna 1914.

Vieraileminen

Lincolnin muistomerkki on auki joka päivä klo 8.00–23.45, ja siellä käynti on maksutonta. Muistomerkillä kävi vuonna 2011 kuusi miljoonaa vierailijaa.

Lähteet

Washingtonin (DC) muistomerkit
National Register of Historic Places -kohteet Washingtonissa (DC)
Muistomerkki
Uusklassinen arkkitehtuuri‎
Faunatar

Faunatar on Suomessa toimiva lemmikkieläinliike-ketju, joka aloitti toimintansa vuonna 1980. Ketju on toiminut franchising-periaatteella vuodesta 1993. Myymälöitä ketjussa on viisitoista kappaletta ympäri Suomen. Ketju myy eläinruokien ja -tarvikkeiden ohella akvaarioita, pieneläimiä ja joissakin liikkeissä myös hevostarvikkeita. Ketjun pienemmät Pikku Faunatar -myymälät eivät myy eläimiä.

Franchise-ketjun taustalla on Faunatar Finland Oy, jonka toimitusjohtaja on Kaidi Suu. Yrityksen liikevaihto vuonna 2021 oli noin 1,8 miljoonaa euroa.

Nykyisin ketju on virolaisessa omistuksessa ja sen omistaa Faunatar Estonia Oü, jonka taustalla toimii Rendez-vous Oü.

Lähteet 

Suomalaiset kauppaketjut
Lemmikkieläinten hoito
Säkkijärven hirvenpää



Säkkijärven hirvenpää on Äänisen viherliuskeesta veistetty ja hiomalla muotoiltu hirven päätä esittävä veistos, joka on katkennut varttamiseen tarkoitetun reiän kohdalta. Veistoksessa on isot korvat, jotka "kuuntelevat" molemmille sivuille ja silmiä esittävät mahdollisesti poraamalla tehdyt kuopat. Turpa on työstetty tasaiseksi ja alaspäin viistoksi, mutta kiven lohkeamisen takia lopullinen muotoilu jää arvoitukseksi. Veistoksen alapuolella leukaluiden väli on v-muotoinen ja kaulaa seuraa kolme rinnakkaista uraa. Esineen iäksi arvioidaan 1750−1500 eaa. eli esine on neoliittisen kivikauden lopulta tai metallikauden alusta.

Historia
Säkkijärven hirvenpää löytyi Säkkijärven pitäjästä Santajoen läheltä Pukin kylästä . Löytäjä lienee Juhana Matinpoika Ravi, joka peltotöitä tehdessään havaitsi esineen 1800-luvun lopulla. Ravi toimitti esineen Säkkijärven kauppiaalle Juhani Mutrulle myytäväksi, mutta hirvenpää ajelehti heillä lasten leikeissä. Arkeologi A.M.Tallgren sai kuulla hirvenpäästä "muinaiskalujen keräilijä K. A. Lindströmiltä" ja lunasti sen Suomen Muinaismuistoyhdistykselle. Myös Koitar-lehti uutisoi hirvenpään löytymisestä  27.6.1907.

Lähteet
 

Suomen muinaisjäännökset
Kivikausi
Esihistorialliset veistokset 

Venäjän muinaisjäännökset
Säkkijärven historia
Luovutettujen alueiden historia
Steve Darcis

Steve Darcis (s. 13. maaliskuuta 1984 Liège) on belgialainen tennispelaaja. Parhaimmillaan hän on ollut kaksinpelissä ATP-listan sijalla 38 toukokuussa 2017.

Darcis on voittanut urallaan kaksi ATP-tason tennisturnausta. Ensimmäisen voittonsa hän otti vuonna 2007 Amersfoortissa päihitettyään loppuottelussa Werner Eschauerin ja toisen vuonna 2008 Memphisissä voitettuaan loppuottelussa Robin Söderlingin.

Lähteet

Aiheesta muualla 

Steve Darcisin kotisivut
Steve Darcis ATP:n sivuilla
Steve Darcis ITF:n sivuilla

Belgialaiset tennispelaajat
Vuonna 1984 syntyneet
Elävät henkilöt
Richard Lester Guilly

Richard Lester Guilly OBE (6. heinäkuuta 1905 Glasgow – 7. kesäkuuta 1996) oli brittiläissyntyinen roomalaiskatolinen piispa, joka kuului jesuiittoihin vuodesta 1924. Hänet vihittiin papiksi 6. syyskuuta 1938 ja nimitettiin British Guianan apostoliseksi vikaariksi sekä Adraan titulaaripiispaksi 18. heinäkuuta 1954. Piispaksi vihkiminen seurasi 24. lokakuuta. Pääkonsekraattorina toimi Luigi Raimondi, jota avustivat George Weld ja Kenneth Roderick Turner. Toisen maailmansodan aikana Guilly oli toiminut sotilaspappina.

Apostolisen vikariaatin muuttuessa Georgetownin hiippakunnaksi Guilly sai 29. helmikuuta 1956 nimityksen sen piispaksi. Hän osallistui Vatikaanin toiseen kirkolliskokoukseen ja johti hiippakuntaansa, kunnes erosi 12. elokuuta 1972.

Lähteet 

Brittiläiset piispat
Katoliset piispat
Jesuiitat
Vuonna 1905 syntyneet
Vuonna 1996 kuolleet
Harjakaisen & Piisisen talkoot

Harjakaisen ja Piisisen talkoot on Suomen ympäristöministeriön ja Yellow Film & TV:n yhteistyössä tuottama MTV3-kanavalla 22. syyskuuta 2012 alkanut viihdeohjelma, jossa remonttimestari Jorma Piisinen ja rakennusmestari Timo Harjakainen (näyttelijä Aku Hirviniemi) yhdistävät voimansa.

Jaksot

Lähteet

Aiheesta muualla 
 Harjakaisen & Piisisen talkoot
 Hometalkoot

Makasiiniohjelmat
2010-luvun televisiosarjat
Suomalaiset televisiosarjat
Hypokaleeminen periodinen paralyysi

Hypokaleeminen periodinen paralyysi on perinnöllinen sairaus, joka aiheuttaa jaksoittaista lihasheikkoutta ja joskus vakavaa halvaantumista. Sairauden aiheuttaa viallinen CNA4A-geeni. Se periytyy yleensä autosomissa dominantisti. Tapauksia on kuitenkin todettu myös ilman perinnöllisyyttä. Hypokaleemista periodista paralyysiä sairastaa arviolta yksi ihminen 100 000:sta.

Yleensä hypokaleemisen periodisen paralyysin oireet puhkeavat nuoruusiässä. Oireet ovat kuitenkin mahdollisia jo alle 10-vuotiailla.

Heikkous tai halvaus ilmenee yleensä olkapäissä ja lanteissa, mutta se voi koskea myös käsivarsia, sääriä, silmien lihaksia sekä lihaksia, joita käytetään hengittänisessä ja nielemisessä. Kohtaukset esiintyvät yleensä hereillä ollessa, tavallisimmin unen tai levon jälkeen. Kesken liikunnan kohtauksia esiintyy vain harvoin. Kohtausten tyypillinen kesto on 3–24 tuntia, ja niiden puhkeamisen saattaa laukaista runsaan hiilihydraatti- ja suolapitoinen ruoka tai alkoholinkäyttö.

Jos kohtaus koskee hengittämisessä tai nielemisessä käytettäviä lihaksia, kyseessä on hätätila. Kohtausten aikana saattaa myös esiintyä vaarallisia rytmihäiriöitä. Kalium saattaa pysäyttää kohtauksen.

Lähteet 

Perinnölliset sairaudet
Lihassairaudet
Kurkkusalaatti

Kurkkusalaatti tai kurkkupikkelssi tai kurkkupikkelsi on pääosin maustekurkusta tehtyä salaattia. Eräät kurkkusalaatit sisältävät myös huomattavasti paprikaa. 

Kurkkusalaattia käytetään muun muassa hampurilaisten ja nakkisämpylöiden täytteenä. Se on myös grillikioskeissa valmistettavien ruoka-annoksien yleinen lisättävä mauste.

Lähteet

Aiheesta muualla 

Salaattiruoat
Kasvisruoat
Seulonnan keskeiset artikkelit
Shaaban Bin Robert

Shaaban bin Robert alias Shaaban Robert (1. tammikuuta 1909 Vibamba – 22. kesäkuuta 1962 Machui) oli merkittävä tansanialainen kirjailija, runoilija ja esseisti, joka kannatti Afrikan eri traditioiden säilyttämistä. Hän syntyi Vibamban kylässä lähellä Tangaa, Saksan Itä-Afrikassa. Robertia kutsutaan muun muassa ”Swahilin hovirunoilijaksi” ja ”Swahilin isäksi”.

Lapsuus
Robert syntyi Yao-heimoon Vibamban kylässä, noin kymmenen kilometriä Tangasta etelään, Koillis-Tansaniassa (siihen aikaan Tanganjikassa). Sukunimen Robert hänelle on mitä todennäköisimmin antanut hänen isänsä Shaabanin aloittaessa peruskoulun. Shaaban itse kirjoitti nimen toisinaan myös muodossa Roberts. Vuosina 1922–1926 Robert opiskeli Dar es Salaamissa brittiläisen siirtomaan koulujärjestelmässä.

Dar es Salaamissa sijaitsee nykyisin yläaste nimeltä Shaaban Robert Secondary School sekä katu nimeltä Shaaban Robert Road, jotka ovat nimetty hänen mukaansa.

Yksityiselämä ja Ura valtion virkamiehenä
Valmistuttuaan koulusta Shaaban työskenteli valtion virkamiehenä useissa siirtomaavallan tehtävissä. Vuosina 1926–1944 hän työskenteli tullivirkailijana Panganissa. Tänä aikana hän tuotti myös suurimman osan kirjallisesta tuotannostaan. Vuosina 1944–1946 hän työskenteli riistaosastolla Tangan maakunnan kansliatoimikunnassa. Vuosina 1946–1952 Robert työskenteli Tangan aluetoimistossa ja vuosina 1952–1960 Tangan maanmittauslaitoksella. Hän teki töitä läheisesti Tanganyika African National Union (TANU) -puolueen ja tulevan presidentin Julius Nyereren kanssa. Useat hänen valtion viroistaan heijastuvat hänen kirjoituksissaan. Shaaban Robert palkittiin hänen elinaikanaan Margaret Wrong Memorial Prize -palkinnolla kirjallisesta työstään sekä Brittiläisen imperiumin jäsenen (MBE) kunniamerkillä.

Shaaban Bin Robert meni naimisiin kolme kertaa ja hänellä oli yhteensä kymmenen lasta. Hän kuoli 53 vuoden iässä 22. kesäkuuta 1962. Hänet haudattiin lähelle kotikyläänsä Machuihin.

Ura kirjailijana
Robert omisti kirjallisen uransa swahilin kielen edistämiselle ja taistelulle ihmiskunnan arvokkuudesta. Humanistina hän pyrki edistämään vapautta ja sukupuolitasa-arvoa sekä vastusti rotuun ja uskontoon perustuvaa syrjintää. Hän oli arvostettu Tansaniassa sekä kristittyjen että muslimien toimesta. Shaaban Robertin erikoinen nimi kuvaa hyvin hänen asettumista näiden kahden Tansanian valtauskonnon välimaastoon – Shaaban on islamilainen nimi ja Robert kristitty.

Shaaban Robertin tuotantoon kuuluu romaaneja sekä essee- ja runokirjoja. Osa hänen teoksistaan kuuluu peruskoulun ja kirjallisuuden tutkimuksen pakollisena luettavaan materiaaliin Tansaniassa.

Shaaban Bin Robertin mahdollisesti tunnetuin teos on Kusadikika (”tulla uskotuksi”), joka on vertauskuvallinen kertomus kuvitteellisesta valtiosta, jossa epäoikeudenmukaisuus tunkeutuu kaikille hallinnollisille tasoille. Teos herätti erityisen paljon huomiota, koska se julkaistiin siirtomaavallan aikana.

Tuotanto

Kirjallisuutta

Lähteet 

Tansanialaiset kirjailijat
Vuonna 1909 syntyneet
Vuonna 1962 kuolleet
Luettelo VR:n kalustosta

Tämä on luettelo VR:n kalustosta.

Veturit

Sähköveturit

Dieselveturit

Sähkömoottorijunat

Dieselmoottorijunat

Vaunut

InterCity-vaunut 

Lähteet:

Siniset vaunut

Käytössä olevat

Käytöstä poistetut

Katso myös 

 Sm5

Lähteet 

VR-Yhtymä
VR:n kalustosta
Triskele

Triskele on kolmesta lomittaisesta spiraalista, jaloista tai joistakin muista symboleista koostuva ornamentti, joka perustuu ympyrän jakamiseen kolmeen osaan. Sana tulee kreikan sanasta τρισκέλιον (triskelion) tai τρισκελής (triskeles) ja se tarkoittaa kolmea jalkaa; tri ’kolme’ ja skelos ’jalka’. 

Vaikka triskele on ollut symbolina useissa eri paikoissa ja eri aikakausina, se yhdistetään erityisen vahvasti kelttiläiseen taiteeseen La Tènen kulttuurissa rautakauden aikana. Pronssikauden Irlannissa kivirakennelmien seinäpintoja koristeltiin usein kolmijakokombinaatioilla. Kristinuskon piirissä triskele on Jumalan kolminaisuuden symboli. Nykyään triskele toimii Sisilian ja Mansaarten symbolina, joiden lipuista se löytyy. Nykyään sitä käyttävät symbolina myös niin sanotut uuspakanat.

Vapaa Linux-jakelu Trisquel käyttää triskelionia projektinsa tunnuksena. Klatriini-apuproteiini, joka osallistuu kalvorakkuloiden muodostamiseen solujen eritysaineenvaihdunnassa, muodostaa triskelen muotoisia yksiköitä.

Triskeleitä

Lähteet

Symbolit
Ornamentit
Skandaali tyttökoulussa

Skandaali tyttökoulussa on Edvin Laineen ohjaama elokuva vuodelta 1960. Robert Kiljanderin alkuperäisessä näytelmässä Sanny Kortmanin koulu (1902) ei ollut minkäänlaista skandaalia, ja se tapahtui tiiviisti opettajienhuoneessa. Käsikirjoittaja laajensi tarinaa ja liimasi siihen kohtauksia, jotka toivat siihen eloa, Edvin Laineen mukaan saumattomaksi kokonaisuudeksi.

Teatterikoulussa vielä opiskellut Rose-Marie Precht näyttelee ensimmäisessä elokuvaroolissaan. Mukana on paljon muitakin nuoria näyttelijänalkuja, teatterikoulun oppilaita, kuten Esko Salminen, Elina Salo ja Liisa Roine.

Arviot
Aikalaisarvioissa elokuvaan suhtauduttiin melko myönteisesti. Serp eli Seere Salminen saa kiitosta käsikirjoittajana Paula Talaskiveltä (Helsingin Sanomat). Esko Elstelä (Päivän Sanomat) huomauttaa, ettei ohjaaja Edvin Laine ole lajityypissä parhaimmillaan, eivätkä käsikirjoittajan ja ohjaajan näkemykset siten aina kohtaa.

Televisioesityksen yhteydessä eräs kriitikko antoi arviokseen: "herttainen viehättävä ajankuva 1800-luvun lopun suomalaisesta koulumaailmasta".

Näyttelijät

Lähteet 

Vuoden 1960 suomalaiset elokuvat
Suomalaiset näytelmiin perustuvat elokuvat
Suomalaiset mustavalkoelokuvat
Edvin Laineen ohjaamat elokuvat
Elenia

Elenia-konserniin kuuluvat Elenia Oy ja sähköverkkoyhtiö Elenia Verkko Oyj. Vuoden 2019 loppuun energiapalveluita tarjoava yhtiö oli nimeltään Elenia Palvelut Oy. Se on nyt osa Elenia Oy:tä.

Yhtiö osti vuonna 2012 ruotsalaisen Vattenfallin sähkönjakelu- ja lämpöliiketoiminnat Suomessa.

Joulukuussa 2017 Goldman Sachs, 3i ja Ilmarinen myivät Elenian Allianzille, Macquarie Infrastructure and Real Assetsille ja Valtion Eläkerahastolle.

Heinäkuussa 2019 Elenia myi konserniin aiemmin kuuluneen Elenia Lämpö Oy:n. Ostajina ovat SL Capital Infrastructure II SCSP, DIF Infrastructure V Coöperatief U.A ja LPPI Infrastructure Investments LP.

Elenia Verkko Oyj on sähköverkkoyhtiö, joka palvelee 435 000 kotitalous-, yritys- ja yhteiskunta-asiakasta yli sadan kunnan alueella Kanta- ja Päijät-Hämeessä, Pirkanmaalla, Keski-Suomessa sekä Etelä- ja Pohjois-Pohjanmaalla. Elenia huolehtii sähköverkon toimivuudesta ja uudistamisesta sekä rakentaa sähköverkkoa ja -liittymiä kumppaniyhtiöidensä kanssa. Yhtiö mittaa asiakkaidensa sähkönkulutuksen ja toimittaa energiatiedot sähkönmyyjille. Elenia on toiseksi suurin Suomen noin 80 verkkoyhtiöstä. Sähköverkkoa yhtiöllä on 76 000 km. Elenia on vuodesta 2009 lähtien rakentanut ainoastaan maakaapeloitua sähköverkkoa. Elenian sähköverkkojen maakaapelointiaste oli vuoden 2021 lopussa 58,5 %.

Sähköverkko

 110/20 kV:n sähköasemia 125 kpl
 45/20 kV:n sähköasemia 11 kpl
 20/0,4 kV:n muuntamoita 21 645 kpl

Lähteet

Aiheesta muualla 
 Elenian internet-sivut
 Sähkökatkotilanne kartalla

Suomalaiset energiayhtiöt
Tamperelaiset yritykset
Karlo (nimi)

Karlo (, ) on miehen etunimi. Tässä muodossa se on käytössä ainakin Kroatiassa, jonkin verran Suomessakin. Samaa alkuperää ovat yleisemmät suomalaiset nimet Kaarlo, Kaarle ja Kalle. Suomessa nimi Karlo on 1900-luvun alusta vuoden 2019 loppuun mennessä annettu 191 henkilölle. Suomen Karloilla ei heidän vähäisen määränsä vuoksi ole omaa virallista nimipäivää, mutta muut samaa alkuperää olevat nimet ovat kalenterissa 28. tammikuuta.

Tunnettuja Karloja 

 Karlo Stipanić (s. 1941), kroatialainen vesipalloilija

Lähteet

Etunimet
Edvard (Kentin ja Strathearnin herttua)

Prinssi Edvard, Kentin ja Strathearnin herttua (2. marraskuuta 1767 – 23. tammikuuta 1820) oli Iso-Britannian kuninkaallisen perheen jäsen ja yksi kuningas Yrjö III:n lapsista. Hänen veljensä olivat kuninkaat Yrjö IV ja Vilhelm IV. Vuonna 1818 hän avioitui saksalaisen Viktoria Saksi-Coburg-Saalfeldin kanssa ja heille syntyi tytär Viktoria, Kentin prinsessa. Prinssi Edvard kuoli tyttärensä ollessa pieni, jolloin Viktoriasta tuli seuraava kruununperimysjärjestyksessä. Kun Edvardin vanhempi veli kuningas Vilhelm IV kuoli lapsettomana vuonna 1837, Viktoriasta tuli kuningatar.

Aiheesta muualla 

Yhdistyneen kuningaskunnan kuninkaalliset
Brittiläiset marsalkat
Brittiläiset herttuat
Vuonna 1767 syntyneet
Vuonna 1820 kuolleet
Martin Kližan

Martin Kližan (s. 11. heinäkuuta 1989 Bratislava) on slovakialainen tennispelaaja. Parhaimmillaan hän on ollut kaksinpelissä ATP-listan sijalla 26 maaliskuussa 2013. Hän on voittanut urallaan kaksi ATP-turnausta kaksinpelissä ja kaksi nelinpelissä.

Kližan voitti vuonna 2006 Ranskan avointen poikien kaksinpelin. Ammattilaisena Kližan teki Grand Slam -debyyttinsä vuoden 2010 Yhdysvaltain avoimissa, missä hän hävisi ensimmäisellä kierroksella Juan Carlos Ferrerolle. Vuosi 2012 oli hänen läpimurtovuotensa, kun hän voitti uransa ensimmäisen ATP-turnauksen Pietarissa ja päätti kautensa ATP-listan top 50:ssä. Hänet valittiin vuoden päätteeksi myös kauden tulokkaaksi ATP-kiertueella. Kližan saavutti toisen kaksinpelin ATP-turnausvoittonsa Münchenissä huhti-toukokuun vaihteessa 2014. Grand Slam -turnauksissa hän on parhaimmillaan päässyt neljännelle kierrokselle Yhdysvaltain avoimissa 2012.

Lähteet

Aiheesta muualla 
Martin Kližan ATP:n sivuilla
Martin Kližan ITF:n sivuilla

Slovakialaiset tennispelaajat
Vuonna 1989 syntyneet
Elävät henkilöt
Prinsessa Mary (Iso-Britannia)

Prinsessa Mary (25. huhtikuuta 1897 – 28. maaliskuuta 1965) oli Britannian kuninkaan Yrjö V:n ja kuningatar Maryn ainoa tytär ja hänellä oli Princess Royal -arvonimi. Hänestä tuli vuonna 1922 Harewoodin kreivitär, kun hän avioitui Harewoodin 6. jaarlin, Henry Lascellesin kanssa. Prinsessa Mary oli Yrjö VI:n ja Edvard VIII:n sisar ja Elisabet II:n täti. Hän oli läsnä veljentyttärensä kruunajaisissa vuonna 1953.

Lähteet

Aiheesta muualla 

M
M
M
M
Herschel Walker

Herschel Junior Walker (s. 3. maaliskuuta 1962, Wrightsville, Georgia) on yhdysvaltalainen entinen amerikkalaisen jalkapallon pelaaja, pelipaikaltaan keskushyökkääjä. Ammattilaisurallaan Walker edusti kuutta eri seuraa, ja hänet valittiin kahdesti NFL:n tähdistöotteluun Pro Bowliin.

Walker on vuoden 1982 Heisman Trophy -voittaja. Yliopistojalkapalloa hän pelasi Georgian yliopiston joukkueessa.

Muuta
Walker on parhaimmillaan juossut 100 metriä 10,23 sekunnissa. Hän oli kilpailijana Diilin yhdysvaltalaisen version kahdeksannella tuotantokaudella, jonka voitti koomikko Joan Rivers.

Walker on republikaanina ehdolla Yhdysvaltain senaattiin syksyn 2022 vaaleissa ja haastaa istuvan demokraattisenaattorin Raphael Warnockin. Hän on ilmoittanut olevansa ehdoton abortin vastustaja, joskin sittemmin myöntänyt mahdollisiksi poikkeuksiksi raiskauksesta johtuvan raskauden ja äidin terveyttä uhkaavan raskauden.

Lähteet

Aiheesta muualla 

Yhdysvaltalaiset amerikkalaisen jalkapallon pelaajat
Vuonna 1962 syntyneet
Elävät henkilöt
Villa Erik

Villa Erik (entinen nimi Hämeen luontokeskus) on luontokeskus Tammelassa. Luontokeskuksesta saa vinkkejä Hämeen järviylängön retkeilymahdollisuuksista ja tietoa luonnosta, Torronsuon ja Liesjärven kansallispuistoista sekä lähikuntien palveluista. Luontokeskuksen tiloissa on pysyvä näyttely, joka kertoo Etelä-Suomen keidassoiden, korpien ja pikkurämeiden elämästä kuvin, tekstein, äänin ja esinein. Luontokeskukseen tutustuminen on maksutonta. Luontokeskusta ylläpitää Eerikkilän urheiluopisto.

Sijainti 
Luontokeskus sijaitsee Lounais-Hämeessä Tammelassa, Letkun kylässä. Autolla luontokeskukselle pääsee Helsingin tai Forssan suunnasta Valtatie 2:lta (Helsinki–Pori-tieltä), jolta käännytään opasteiden mukaisesti Hämeen luontokeskukseen, ajetaan 1,5 kilometriä ja käännytään vasemmalle pysäköintialueelle. Hämeenlinnan suunnasta tullaan Härkätielle ja Portaan kylän suunnasta tultaessa ajetaan opasteiden mukaan luontokeskuksen parkkipaikalle. Myös bussilla pääsee 1,5 kilometrin päähän luontokeskukselta Eerikkilän pysäkille.

Palvelut
Pysyvän näyttelyn lisäksi Luontokeskuksella on erilaisia vaihtuvia näyttelyitä sekä tapahtumia. Näyttelyihin tutustuminen ja useimpiin tapahtumiin osallistuminen on maksutonta. Opastukset ryhmille ovat maksullisia, ja ne on varattava etukäteen luontokeskuksesta.

Luontokeskuksen 60-paikkaisessa auditoriossa on nähtävissä esityksiä, joita luontokeskuksen henkilökunta käynnistää pyydettäessä. Esitykset ovat maksuttomia, ja niitä voi varata ryhmille myös etukäteen. 

Luontokeskuksen sisäpihalla voi kesällä kävellä vaikka puujaloilla tai syödä eväitä. Sisäpihalta lähtee Muurahaispolku (500 m), joka on suunnattu lapsille ja lapsenmielisille. Lapinniemen polku (800 m) lähtee myös keskuksen kulmalta. Kurjenpolku (1,2 km) lähtee keskuksen pysäköintialueelta. Ruostejärven virkistysalueeseen kuuluva Ruostejärven luonnonhiekkaranta sijaitsee vain 100 metrin päässä luontokeskuksesta ja houkuttelee virkistäytymään kesäpäivänä. 

Kävijöitä palvelee myös keskuksen tiloissa toimiva lounaskahvio Lounashelmi, joka on avoinna luontokeskuksen aukioloaikoina. Kahvioon voi piipahtaa nauttimaan kahvit tai lounaan kesäaikana. Kahviosta voi myös tilata ruuat tai kahvituksen yksityistilaisuuksiin sekä ryhmäruokailuja vaikkapa koululaisryhmille.

Luontokeskuksen tulevaisuus 
Tammelassa toimiva Eerikkilän Urheiluopisto ja Metsähallitus solmivat sopimuksen Hämeen luontokeskuksen toiminnan jatkamisesta Eerikkilän Urheiluopiston hallinnoimana. Luontokeskuksen palveluita kehitetään monipuolisemmaksi, tarkoituksena tehdä Hämeen luontokeskuksesta keskeinen paikka, josta matkaajat saavat tietoa alueen luontokohteista ja luontopalveluyrityksistä.

Aiheesta muualla 

 Eerikkila.fi

Suomen luontokeskukset
Tammelan rakennukset ja rakennelmat
Kanta-Hämeen nähtävyydet
Tammelan luonto
Lonkkahermo

Lonkkahermo (nervus ischiadicus) on ihmisen paksuin hermo.

Lähteet

Hermosto
Keskihermo

Keskihermo, (nervus medianus) hermo, joka kulkee olkavaltimoa seuraten kyynärvarteen ja sieltä kämmeneen kulkeva hermo.

Keskihermo hermottaa esim. monia kyynärvarressa sijaitsevia koukistajia ja paria peukalon pikkulihasta.

Lähteet 

Hermosto
H. G. Paloheimo (yritys)

H. G. Paloheimo Oy on suomalainen sijoitusyhtiö. Sen juuret ulottuvat vuoteen 1889, jolloin nuori pappi H. G. Paloheimo osti Santamäen tilan Lopen Launosen kylästä. 

Yrityksellä oli useita laitoksia, kuten Santamäen tiilitehdas, kauppapuutarhoja, mylly, Riihimäen asemaravintola, Kormun ja Santamäen tilat Lopella sekä Mattilan tila Riihimäellä.

Sen tytäryhtiöitä ovat olleet:
Riihimäen Saha
Riihimäen salaojaputkitehdas 
höyry- ja kaasuturbiinivoimalaitos Riihimäellä
Saidanlahden saha
Riihimäen-Lopen Rautatie Oy
Lundia Oy

Perustaja H. G. Paloheimo oli mukana myös perustettaessa Kajaanin ja Rauman puunjalostusteollisuuksia ja Riihimäen lasiteollisuutta.

Yhtiö on edelleen perheyhtiö. Nykyisin yhtiö keskittyy sijoitus- ja kiinteistöliiketoimintaan. H. G. Paloheimo Oy:n pääkonttori on Riihimäellä.

Lähteet

Kirjallisuutta
Keskisarja, Teemu: Afäärifennomaanit. Paloheimo-veljekset suurliikemiehinä ja yhteiskunnallisina vaikuttajina. WSOY 2006. ISBN 9789510318423.
Yrjänä, Jouni: Paloheimo. Neljän sukupolven monialayritys. WSOY 2007. ISBN 978-951-0-31844-7.

Aiheesta muualla
Pörssitieto: H. G. Paloheimo Oy.

Suomalaiset tiilitehtaat
Suomen sahateollisuus‎
Sijoitusyhtiöt
Suomalaiset yritykset
Rakentamisen tuotemerkit
Jyväskylän Seudun Palloseura (jalkapallo)

Jyväskylän Seudun Palloseuran jalkapallojaosto on osa vuonna 1962 perustettua jää- ja jalkapalloseura Jyväskylän Seudun Palloseuraa. Jalkapallossa JPS:n edustusjoukkue pelaa Kolmosessa. JPS pelaa kotiottelunsa Vehkalammen kentällä.

Lähteet 

Suomalaiset jalkapalloseurat
Kurkumiini

Kurkumiini on maustekurkuman (Curcuma longa) juurista uutettava kurkuminoidi, jota käytetään elintarvikkeissa väriaineena. Kurkumiinin E-koodi on E 100. 

Kurkumiinin on eräässä tutkimuksessa todettu säännöllisesti nautittuna estävän diabeteksen puhkeamisen.

Kurkumiinin uuttamisessa saa käyttää ainoastaan seuraavia liuottimia: etyyliasetaatti, asetoni, hiilidioksidi, dikloorimetaani, n-butanoli, metanoli, etanoli, heksaani, 2-propanoli.

Kurkumiinin kemiallinen kaava on C21H20O6, moolimassa 368,38 g/mol ja CAS-numero 458-37-7. Yhdiste kuuluu kurkuminoidien aineryhmään, johon kuuluu myös demetoksikurkumiini C20H18O5 ja bisdemetoksikurkumiini C19H16O4.

Lähteet

Aiheesta muualla 

 Coloria.net: Kurkuma, kurkumiini
 Liber Herbarum II: Luettelo kurkumiinia sisältävistä kasveista
 Phytochemicals.info: Curcumin 
 PubChem: Curcumin 
 Human Metabolome Database: Curcumin 
 Food Component Database (FooDB): Curcumin 
 Kyoto Encyclopedia of Genes and Genomes (KEGG): Curcumin 
 ChemBlink: Curcumin 
 Caymanchem: Curcumin 
 Dr. Duke's Phytochemical and Ethnobotanical Databases: Curcumin 
 An Overview of Curcumin in Neurological Disorders Indian J Pharm Sci. 2010 Mar-Apr; 72(2): 149–154.
 Bristol University School of Chemistry, Molecule of the Month: Curcumin 

Fenolit
Monoamiinioksidaasiestäjät
2012: Olympiaseikkailu

2012: Olympiaseikkailu () on BBC:n tuottama brittiläinen pseudodokumenttisarja, joka kertoo Lontoon vuoden 2012 olympialaisten järjestäjistä. Sarjan on ohjannut ja käsikirjoittanut John Morton ja siinä näyttelivät muun muassa Hugh Bonneville, Jessica Hynes ja Amelia Bullmore.

Jaksot

1. tuotantokausi

2. tuotantokausi

Aiheesta muualla 
 Virallinen sivusto 
 
 Sarja Ylen sivuilla

Kesäolympialaiset 2012
Brittikomediat
2010-luvun televisiosarjat
BBC:n televisio-ohjelmat
Pop-Tarts

Pop-Tarts on kokoelma Kelloggin valmistamia suorakulmaisia esikypsennettyjä leivänpaahdinleivonnaisia. Pop-Tartseissa on sokerinen täyte kahdella ohuella leivonnaiskuorella. Jotkut vaihtoehdoista ovat glaseerattuja. Vaikka niitä myydään esikypsennettyinä, ne on suunniteltu lämmitettäviksi paahtimessa tai mikroaaltouunissa. Pop-Tartsit eivät tarvitse kylmää säilytystilaa pysyäkseen syömiskelpoisina. Pop-Tarts sekä esiteltiin että otettiin myyntiin vuonna 1964.

Pop-Tartsit ovat Kelloggin suosituin brändi Yhdysvalloissa. Niitä myydään lähinnä vain Yhdysvalloissa, mutta myös Kanadasta, Suomesta, Ruotsista, Isosta-Britanniasta ja Irlannista löytyy niitä myyviä myymälöitä. Pop-Tartseja myytiin myös Australiassa vuoteen 2005 asti, jolloin niiden myyminen siellä kuitenkin lopetettiin.

Pop-Tartsit muistuttavat ulkonäöltään Toaster Strudelseja, mutta ne ovat ohuempia eivätkä vaadi jääkaappisäilytystä.

Makuvaihtoehdot

Pop-Tartseja on 29 eri makuvaihtoehtoa.

Kuorrutetut 

 Apple Strudel
 Blueberry
 Blueberry Muffin
 Brown Sugar Cinnamon
 Cherry
 Chocolate Chip
 Chocolate Chip Cookie Dough
 Chocolate Fudge
 Cinnamon Roll
 Wild Berry
 Wild Watermelon
 Cookies & Creme
 Gingerbread
 Hot Fudge Sundae
 Raspberry
 S'mores
 Strawberry
 Strawberry Milkshake
 Vanilla Milkshake
 Ice Cream Sandwich
 Wild Grape
 Rainbow Cookie Sandwich
 Salt Water Taffy
 Wildlicious Wild Strawberry

Kuorrutteettomat

 Strawberry
 Brown Sugar Cinnamon
 Wild Berry
 Apple
 Blueberry

Mini Crispit 
 Frosted Chocolate
 Frosted Strawberry

Pop-Tarts Splitzit 

 Chocolate Vanilla
 Strawberry Blueberry
 Chocolate Strawberry
 Maple Brown Sugar
 Strawberry Lemonade
 Baby Bits

Rajoitettu erä 

 Dulce De Leche (2008–)
 Guava Mango (2008–)
 Chocolate Banana Split (2009–)
 Orange Cream (2009–)
 Choc-o-Lantern Frosted Chocolate Fudge (Halloween 2010–)
 Pumpkin Pie (Kiitospäivä 2010–)
 Gingerbread (Joka joulu)
 Wild Berry Bloom (Pääsiäinen 2011–)
 Cherry Turnover (Kesä 2011–)
 Confetti Cake (Kesä 2011–)

Printed Fun 

 Knock Knock Jokes Wild Berry
 Barbie Sparkleberry
 Barbie Wildberry
 Hot Wheels Cinna-Match Brown Sugar Cinnamon
 American Idol Blue Raspberry
 Indiana Jones Brown Sugar Cinnamon
 NFL Frosted Brown Sugar Cinnamon
 Pictionary
 Nix Family Laffy Taffy Flavors
 Nascar Brown Sugar Cinnamon
 Brown Sugar Cinnamon
 Chocolate Fudge
 Wild Berry
 Cherry Berry Rick Pip
 Whole Grain
 Pokemon Cherry

Vaihtoehdot Iso-Britanniassa 

 Chocotastic
 Strawberry Sensation
 Cherry
 Choco-vaahtokarkki (Identtinen Amerikan S'Moresille)

Lakkautetut 

 Dutch Apple
 Frosted Concord Grape
 Chocolate Vanilla Creme
 Pancake Syrup Blueberry (Saksalainen)
 French Toast
 Wild Tropical Blast
 Frosted Caramel Chocolate
 Frosted Double Berry
 Mint Chocolate Chip
 Low Fat Frosted Chocolate Fudge
 Disney Princess Jewelberry
 Hello Kitty Meowberry
 Vanilla
 Wild Magic Burst
 Unfrosted Cherry
 Apple Cinnamon
 Strawberry Cheese Danish
 Chocolate Graham Cracker
 Wild Bubble-Berrry
 Peanut Butter & Jelly (Greippi)

Katso myös

 Toaster Strudel

Lähteet

Jälkiruoat
Farmos

Farmos Oy oli suomalainen kemianteollisuuden yritys, joka tuotti ja markkinoi pesu-, puhdistus- ja hygieniatuotteita sekä teollisuuskemikaaleja.  Yhtiö perustettiin vuonna 1953. Sen tehtaat ovat Turun Kärsämäessä tiloissa, joissa toimi Oy Tolfan Ab:n pommitehdas sotavuosina 1939–1945 ja metallipaja 1945–1950. Yrityksellä on tytäryhtiöt Venäjällä, Virossa, Latviassa ja Liettuassa. Tunnettuja Farmoksen tuotemerkkejä ovat Serto, Erisan, Linna ja Erioil.

Farmos aloitti toimintansa nimellä Lääke Oy vuonna 1946. Vuonna 1958 sen nimeksi tuli Farmos. Se toimi myös lääketeollisuudessa.

Farmos teki yrityskauppojen kautta ison kierroksen suomalaisessa kemianteollisuudessa kahdenkymmenen vuoden aikana. Ennen vuotta 1987 yhtiöllä oli yli 6 000 osakkeenomistajaa, joista monet olivat yhteyksissä Osuuspankkeihin. 1980-luvun lopulla Orion Oy osti suuren osan Farmoksen osakkeista. Farmoksen kulutustavarat-yksikkö liitettiin Noiro Oy:öön vuonna 1991. Samoihin aikoihin Cultor osti Farmoksen 
maatalousryhmän. Sijoitusyhtiö Capman osti Noiron ja sen mukana Farmoksen Orionilta vuonna 2003, ja muutti sen nimeksi Lumene Oy. Farmos irtaantui Lumenesta vuonna 2008. Tuolloin sen pääomistajiksi tulivat Capmanin ja Langholm Capital LLP:n hallinnoimat rahastot, jotka myös jatkoivat Lumenen pääomistajina. 

KiiltoClean osti lokakuussa 2010 CapMan Oyj:ltä Farmos Oy:n koko osakekannan, ja seuraavan talven aikana Farmoksen toiminnot yhdistettiin KiiltoCleaniin.

Konsernin pääjohtaja oli Teppo Korte 1964–1983. Sten-Olof Hansén oli toimitusjohtaja ja pääjohtaja 1984-1990.

Lähteet 

Suomalaiset kemianteollisuusyhtiöt
Entiset suomalaiset teollisuusyritykset
Lääkevalmistajat
Teemu Vuorela

Teemu Vuorela (s. 24. maaliskuuta 1994 Jyväskylä) on suomalainen kilpauimari.

Vuorela edustaa seuratasolla Swimming Jyväskylää. Heinäkuussa 2013 järjestetyissä pitkän radan SM-uinneissa hän oli voittamassa Swimming Jyväskylän ykkösjoukkueessa 4 × 100 metrin vapaauintiviestin SM-kultaa seurajoukkueiden Suomen-ennätysajalla 3.24,73. Joukkueeseen kuuluivat hänen lisäkseen Severi Allonen, Jere Hård ja Ari-Pekka Liukkonen. Vuorela voitti samoissa kilpailuissa SM-kultaa myös 200 metrin vapaauinnissa ajalla 1.53,61.

Lähteet 

Suomalaiset uimarit
Vuonna 1994 syntyneet
Elävät henkilöt
Swimming Jyväskylä

Swimming Jyväskylä on vuonna 2000 perustettu uimaseura. 

Swimming Jyväskylä tarjoaa erilaista toimintaa eri ikäryhmille uimaopetus-, harrastus- ja kilpauintipalveluiden muodossa. Pääpaino on kilpauinnissa ja lasten uimaopetuksessa.

Aiheesta muualla 
 Uimaseuran kotisivut
Suomalaiset uintiseurat
Jyväskyläläiset urheiluseurat
Vuonna 2000 perustetut urheiluseurat
Kemijärven lentokenttä

Kemijärven lentokenttä  on sodanaikainen pienlentokenttä Ketolan kylässä Kemijärvellä. Yhä käytössä olevalla lentokentällä on yksi asfalttipäällysteinen, 1 400 metriä pitkä kiitotie. Kentän eteläpuolella sijaitsee Rovajärven ampuma-alue. Kentällä on toimistorakennus ja halli sekä ilmailukerhon tiloja.

Lähteet 

Suomen lentopaikat
Lentokenttä
Lentokenttä
Kristen Michal

Kristen Michal (12. kesäkuuta 1975 Tallinna) on virolainen poliitikko, joka toimi maansa talous- ja rakenneministerinä 2015–2016. Aiemmin Michal toimi keväästä 2011 joulukuuhun 2012 asti Viron oikeusministerinä. Hän on oikeistolaisen Reformipuolueen keskeisiä henkilöitä.

Rahanpesuepäilyt
Michal joutui epäillyksi, kun entinen kansanedustaja Silver Meikar keväällä 2012 paljasti välittäneensä pankkitilinsä kautta puolueelle rahaa, jonka tausta oli epäselvä. Ne oli muodollisesti merkitty puolueen tiliin Meikarin lahjoituksina, ja siirto tapahtui hänen mukaansa Michalin pyynnöstä. Michalia ja reformipuolueen entistä pääsihteeriä Kalev Lilloa kuulusteltiin rahanpesuepäilyihin liittyen. Tuolloin Michal ilmoitti eroavansa oikeusministerin tehtävästä, mikäli syytteet nostetaan.

Michal ja Lillo kiistivät rahanpesusyytteet sekä Meikarin väitteet aktiivisesta osallisuudesta rahoituksen hankkimiseen. Rikostutkinta asiasta päättyi syksyllä 2012 syyttäjän ilmoitukseen tutkinnan lopettamisesta riittävien todisteiden puuttuessa.

Epäilyjen johdosta Michal kuitenkin erosi oikeusministerin tehtävistä joulukuussa 2012. Aiemmin julki oli tullut kysely, missä virolaisista 90 % eivät luottaneet hänen antamiinsa lausuntoihin tapaukseen liittyen. Michal perusteli eroaan reformipuolueen ja hallituksen työkyvyn suojelemisella. Oikeusministerin salkun otti hallituksen sosiaaliministerinä toiminut Hanno Pevkur.

Koulutus 
Michal on opiskellut julkishallintoa Tallinnan pedagogisessa yliopistossa vuosina 1994–1998. Hän opiskeli lakia Nord-yliopistossa vuosina 2006–2009 ja valmistui kandidaatiksi. Vuodesta 2009 Michal on opiskellut lakitiedettä maisterintutkintoaan varten Tallinnan yliopistossa.

Lähteet

Viron ministerit
Viron oikeusministerit
Riigikogun jäsenet
Viron reformipuolueen poliitikot
Vuonna 1975 syntyneet
Elävät henkilöt
Michaels

Michaels on muun muassa seuraavien henkilöiden sukunimi:

 Anne Michaels (s. 1958), kanadalainen runoilija ja kirjailija
 Anthony Michaels-Moore (s. 1957), brittiläinen oopperalaulaja
 Barbara Michaels (oik. Barbara Mertz, s. 1927), yhdysvaltalainen jännityskirjailija
 Bret Michaels (s. 1963), yhdysvaltalainen hard rock -laulaja
 Chad Michaels (s. 1971), yhdysvaltalainen drag queen
 David Michaels (s. 1964), brittiläinen näyttelijä
 Derek Michaels (s. 1973), yhdysvaltalainen pornonäyttelijä
 Gianna Michaels (s. 1983), yhdysvaltalainen pornonäyttelijä
 Jillian Michaels (s. 1974), yhdysvaltalainen kuntosaliohjaaja ja -valmentaja
 Johnny Lee Michaels (s. 1963), suomalainen muusikko ja säveltäjä
 Julia Michaels (s. 1993), yhdysvaltalainen laulaja-lauluntekijä
 Meredith Michaels-Beerbaum (s. 1969), yhdysvaltalais-saksalainen esteratsastaja
 Shawn Michaels (s. 1965), yhdysvaltalainen showpainija
Gerda

Gerda on naisen etunimi, jolla on kaksi alkuperää. Saksassa ja Alanko­maissa se on Gerhard-nimen lyhentymänä syntyneen Gerd-nimen nais­puolinen vastine, kun taas Pohjois­maissa se on latinalaistettu muoto nimestä Gerd, joka johtuu aitausta tarkoittavasta sanasta garðr ja oli muinais­pohjois­maisen hedelmällisyyden jumalattaren, Freyrin puolison nimi.

Suomessa nimi Gerda on vuoden 2019 loppuun mennessä annettu 1 702 henkilölle. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Gerdan nimipäivä on 1. elokuuta.

Nimi Gerda on annettu myös asteroidille 122 Gerda.

Tunnettuja Gerdoja 

 Gerda Antti, ruotsalainen kirjailija
 Gerda Christian, Hitlerin yksityissihteeri
 Gerda Granholm, suomenruotsalainen kirjailija
 Gerda Hallberg, suomenruotsalainen lastenkirjailija
 Gerda Hintze, suomalainen farmaseutti ja elokuvakäsikirjoittaja
 Gerda van der Kade-Koudijs, alankomaalainen pikajuoksija
 Gerda Kraan, alankomaalainen keskimatkojen juoksija
 Gerda Lassooy, alankomaalainen uimari
 Gerda Lerner, yhdysvaltalainen historioitsija
 Gerda Lind, suomalainen oopperalaulaja
 Gerda Maurus, itävaltalainen näyttelijä
 Gerda von Mickwitz, suomenruotsalainen feministi ja kirjailija
 Gerda Qvist, suomalainen kuvanveistäjä
 Gerda Ryselin, suomenruotsalainen näyttelijä
 Gerda Ryti, Suomen presidentti Risto Rytin puoliso
 Gerda Steinhoff, saksalainen keskitysleirivartija ja SS-nainen
 Gerda Taro, saksalainen valokuvaaja
 Gerda Thesleff, suomalainen keramiikkataiteilija
 Gerda Wegener, tanskalainen kuvataiteilija
 Gerda Weissensteiner, italialainen ratti- ja ohjaskelkkailija ja olympiavoittaja
 Gerda Weneskoski, suomalainen pianisti
 Gerda Wrede, suomalainen teatterinjohtaja

Kuvitteellisia Gerdoja 
 Gerda Hanhi, Don Rosan piirtämässä Ankkojen sukupuussa Konrad Ankanpään vaimo sekä Akun Ankan, Hannu Hanhen ja Touho Ankan pikkuserkun Hansu Hanhen isoäiti.

Lähteet

Aiheesta muualla 

Etunimet
Häränkieli

Häränkieli (Fistulina hepatica) on yksivuotinen suuri kääpä. Se on kielen muotoinen, tuoreena pehmeä ja limaiselta yläpinnalta tummanpunaisen värinen. Laji on uhanalaisuusluokitukseltaan silmälläpidettävä (NT).

Ulkonäkö ja koko 
Häränkielen on yksivuotinen, pileaattinen tammen loiskääpä jonka yläpinta on verenpunainen, vanhemmiten maksanruskea. Lakki on 10-20 cm leveä säteen suunnassa, maksan, kielen tai viuhkan muotoinen, limapintainen, poutasäällä tahmea. Alapinta tasainen jossa pillistö kellanruskea, ja ne muuttuvat kosketuksesta ruskeiksi. Pillit ovat pyöreitä, erillisiä putkia jotka irtoavat helposti toisistaan, 2-3 millimetrillä. Malto on verenpunaista josta puristettaessa tihkuu punaista nestettä, voi olla tyvestä jopa 5 cm paksua. Ei tuoksu erityisesti ja maku on hieman hapan.

Levinneisyys ja elinympäristö 
Häränkieli kasvaa suurien vanhojen tammien alaosissa ja maapuissa, mutta maapuissa harvemmin, niin kuin myös vierasperäisissä puissa. Sitä tavataan harvoin yli 4 metrin korkeudesta. Nämä metsät ovat lauhkeita lehtimetsiä joita on vain eteläisimmässä Suomessa.

Kuvia

Yläpuoli ja kasvupaikkoja

Pillistöä

Lähteet

Viitteet

Aiheesta muualla 
Public Description of Fistulina hepatica (Schaeff.) With. 

Polyporales
Käävät
Ruskolahosienet
Sädekalat

Sädekalat (Telmatherinidae) on hopeakylkikaloihin kuuluva heimo. Heimon lajit esiintyvät ainoastaan Indonesiassa. Eräitä sädekalalajeja pidetään akvaarioissa.

Lajit ja anatomia
Sädekalojen heimoon kuuluu 5 sukua ja 17 lajia, muun muassa keltasädekala (Telmatherina celebensis), purjesädekala (Kalyptatherina helodes), rusosädekala (Tominanga sanguicauda) ja sädekala (Marosatherina ladigesi). Ne ovat läheistä sukua revontulikaloille (Melanotaeniidae) ja sinisilmille (Pseudomugilidae) ja ne luetaan toisinaan kuuluvaksi samaan heimoon näiden kanssa alaheimona Telmatherininae. Sädekalat ovat pienikokoisia kaloja, joiden tunnusomaisin piirre on korkea etumainen selkäevä. Sädekalalajeilla tavataan sukupuolidimorfiaa ja koiraat ovat tyypillisesti värikkäämpiä kuin naaraat.

Levinneisyys ja elinympäristö
Sädekalalajeja tavataan Indonesiassa Sulawesin saarelta ja Uuden-Guinean lähellä olevilta Misool- ja Batanta-saarilta. Yhtä lukuun ottamatta kaikki lajit elävät Sulawesin Malilijärvillä. Uusiguinealainen laji elää puroissa ja joissa.

Lähteet

Hopeakylkikalat
RPT Docu

RPT Docu Oy on rakennusalan ja kiinteistöjen tietopalveluihin ja kustannustoimintaan erikoistunut yritys, joka on perustettu vuonna 1975. Yritys teki yrityskaupan 1.6.2016 hankkimalla Suomen Media-kamari Oy:n osakekannan. RPT Docu Oy kuuluu pohjoismaiseen DOCUnordic yhtiöön.

RPT Docu:n omistamat mediat 
 Projektiuutiset
 Rakenna ja korjaa oikein
 CityMark
 Kiinteistöposti
 Rakennusfakta.fi
 FaktaNetLive
 SIR - Suomen Isännöitsijärekisteri

Lähteet
Yrityksen kotisivut: http://www.rpt.fi ja
Kauppalehti: http://www.kauppalehti.fi/yritykset/yritys/rpt+docu+oy/07273239

https://www.sttinfo.fi/tiedote?publisherId=3765&releaseId=46991709 

Suomalaiset viestintäyhtiöt
Af Heurlin

Af Heurlin [a:v hör'li:n] on suomalainen aatelissuku, joka on ruotsalaisperäisen Heurlinin suvun haara. Heurlinin suvun juuret ovat Ruotsin Smålandissa. Kantaisä Nils Knuutinpoika oli talollinen Bergan pitäjän Hördan kylässä. Sukunimeä käytti ensimmäisenä hänen pojanpoikansa, Vetlandan kirkkoherra Gunnar Heurlinus (1648–1698). Hänen poikansa, kapteeniluutnantti Samuel Heurlin siirtyi Suomeen ja kuoli hattujen sodan Lappeenrannan taistelussa vuonna 1741. Kaksi hänen pojanpoikaansa aateloitiin 1800-luvun alkupuolella nimellä af Heurlin: valtioneuvos Anders Johan Heurlin vuonna 1830 ja hänen veljensä valtioneuvos Carl Edvard Heurlin vuonna 1840. Molempien suvut merkittiin Suomen ritarihuoneelle aatelisena sukuna numero 191. Carl Edvard af Heurlinilla ei kuitenkaan ollut poikia, joten aatelissuvun myöhemmät jäsenet ovat kaikki Anders Johan af Heurlinin jälkeläisiä. Eräs suvun haara omisti Paraisilla sijaitsevan Kuitian kartanon 1800-luvulta vuoteen 2014 asti, jolloin Ilkka Herlin osti sen.

Jäseniä
Anders Johan af Heurlin (1777–1854), varamaaherra, valtioneuvos
Carl Edvard af Heurlin (1790–1844), valtioneuvos, senaattori, Anders Johan af Heurlinin veli
Johan Wilhelm af Heurlin (1806–1858), hovioikeudenneuvos ja valtiopäivämies, Anders Johan af Heurlinin poika
Wolmar af Heurlin (1837–1907), maanviljelysneuvos, J. W. af Heurlinin poika
Lars Oskar Wilhelm af Heurlin (1844–1875), kirjapainonomistaja, merkittävä sivistysmies, J. W. af Heurlinin poika (puoliso järjestövaikuttaja Augusta af Heurlin, o.s. Bergbom)
Alexander Wilhelm af Heurlin (1866–1934), maanviljelysneuvos ja valtiopäivämies, Wolmar af Heurlinin poika
Paula af Heurlin (1872–1947), laulunopettaja ja raittiuden edistäjä, Lars Oskar Wilhelm af Heurlinin tytär
Maunu Ossian af Heurlin (1873–1952), lääkäri ja valtiopäivämies, Lars Oskar Wilhelm af Heurlinin poika
Lauri af Heurlin (1875–1958), pankinjohtaja ja poliitikko, Lars Oskar Wilhelm af Heurlinin poika (puoliso näyttelijä Elli Tompuri)
Håkan af Heurlin (1901–1978), maanviljelysneuvos, A. W. af Heurlinin poika
Lauri af Heurlin (1913–1977), kansantaloustieteen professori, Lauri af Heurlinin poika
Kaarlo af Heurlin (1915–1985), kansanedustaja, Lauri af Heurlinin poika

Lähteet

Suomalaiset aatelissuvut